თორი: წკურუმია ოქიანუ

თორი: წკურუმია ოქიანუ — 2013 წანაშ ამერიკული სუპერგერგეზული ფილმი Marvel Comicsშ პერსონაჟიშ თორისშენ. ფილმი  ღოლჷ Marvel Studios-ქ, თიში დისტრიბუცია მახვამილუ Walt Disney Studios Motion Pictures-ქ. თინა რე 2011 წანაშ ფილმიშ, თორიშ, გაგინძორება, საართო ჯამს მაბრუო ფილმი Marvel-იშ კინოოქიანუს. ფილმი გინიღჷ რეჟისორ ალან ტეილორქ კრისტოფერ მარკუსის & სტივენ მაკ-ფილიშ დო კრისტოფერ იოსტიშ სცენარის მეჯინათ. ფილმის ოკათუნა კრის ჰემსვორთი, ნატალი პორტმანი, ტომ ჰაიდელსტონი, ენტონი ჰოპკინზი, სტელან სკარშგორდი, იდრის ელბა, კრისტოფერ ეკლსტონი, ედიუალეი ეკინუ-აგბაჯეი, კეტ დენინგსი, რეი სტივენსონი, ზაქარი ლევი, ტადანობუ ასანო, ჯეიმი ალეგზანდერი დო რენე რუსო. ფილმი მომთხობუნა თორიშენ, ნამუთ ლოკიწკჷმა ართო ოცადჷ ჩხორო ოქიანუ გინასქილიდუას წკურუმი ელფეფშე, ნამუეფსჷთ მალეკითი მაჯღვერანს.

თორი: წკურუმია ოქიანუშ გოვითარაფაქ 2011 წანაშ პირელს დიჭყჷ. თინა მაჟირა რე მარველიშ კინოოქიანუშ მაჟირა ფაზაშ ფილმეფს შქას, ნამუეფით ნჯარიშ ეშმაღალარეფიშ უკული ივითარებუნ. 2011 წანაშ კვირკვეს თორიშ რეჟისორ კენეთ ბრანაქ პროექტი დიტუ დო მუმალი წანაშ ღურთუთას თინა ალან ტეილორქ გოთირუ. გინოღალეფი დიჭჷ 2012 წანაშ ეკენიას სარიშ ოგრაფეს, უკული ხოლო მიშჷ ისლანდიას დო ლონდონს 2012 წანაშ ქირსეთუთაშახ. ფილმიქ გინოღალეფიშ უკულ კონვერტირჷ 3D ფორმატის.

სურათიშ პრემიერაქ იჸუ ლონდონს, Odeon Leicester Square-ს 2013 წანაშ 22 გჷმათუთას. მოსოფწლიშ უმენტაშ ქიანეფს თინაქ კინოთეატრეფს გიშართჷ 30 გიმათუთას, ააშ-ს 8 გერგობათუთას. ფილმიქ დეინალუ აკოფაჩილი ფასეფეფი, მორო თიში მუნშალუქ $644 მილიონი აკადგინჷ. მასუმა ნორთი, თორი: რაგნაროკი, გიშურს 2017 წანაშ 3 გერგობათუთას.

 რესურსეფი ინტერნეტის 

 ოფიციალური ვებხასჷლა 




 სქოლიო  

კატეგორია:ამერიკული ფილმეფი
კატეგორია:2013 წანაშ ფილმეფი
კატეგორია:Marvel-იშ კინოოქიანუშ ფილმეფი